Շին ռամյոն

**Շին ռամյոն** (), 1986 թվականի հոկտեմբերին Կորեայի հանրապետությունում արտադրված ռամյոն՝ կորեական սննդի կազմակերպություն Նոնգշիմ ընկերության արտադրանք։

Շին ռամյոնը հայտնի է կծու ռայմոնով և արտադրվում  է օրիգինալ Շին ռամյոնի հետ նաև 2011թվականին առաջին անգամ շուկայում հայտված Շին ռամյոն բլեքի, չորաղված Շին ռամյոնի հետ։ Շին Ռամյունի հիմնական փաթեթավորումը բաղկացած է լապշայից, փոշիացված ապուրից և բանջարեղենային ապուրից։ Շին Ռամյունի հիմնական փաթեթավորումը բաղկացած է լապշայից, փոշիացված ապուրից և բանջարեղենային ապուրից։ Սև Շին ռամյոնը ներառում է լրացուցիչ ապուր, որի համը նման է Սոլլոնգթանգ ապուրին։

## Պատմություն
Շին ռամյոնը ներկայացվել է Նոնգշիմ ընկերության կողմից 1986 թվականի հոկտեմբերին։ Նոնգշիմ հետազոտական և զարգացման թիմը ոգեշնչվել էր Սոգոգիճանգգուկ կծու, տավարի մսով և կաղամբով ապուրից, որը ամենահայտի ավանդական Կորեական ուտեստն է։

Շին ռամյոնի թողարկումից հետո Նոնգշիմի շուկայական մասնաբաժինը 1987-ին հասավ 46,3%-ի և 1988-ին առաջին անգամ գերազանցեց 50%-ը (53,8%)։ Շուկայի 20%-ից ավելի մասնաբաժինն ինքնին Շին ռամյոնը արագ պատրաստվող լապշաների առաջատար ապրանքանիշն է Կորեայում։

## Անվանում
'辛(կծու համ)' անվանումը վերաբերում է արտադրանքին բնորոշ կծու համին։ Չնայած որ արտադրանքի անվանումը գրված է հանջայով (չինարեն) կորեերենում «신라면», անգլերենում «Shin Ramyun», ճապոներենում «辛ラーメン», չինարենում «辛拉麵» է գրվում և կարդացում։ Կախված յուրաքանչյուր երկրում «ռամյոն» ընդհանուր արտահայտությունից, այն երբեմն օգտագործվում է որպես Shin Ramen կամ Shin Ramien: Չինարեն Շին (辛) նիշը Շին Ռամյունում նման է կորեական «푸» բառին, ուստի ստեղծվել է «푸라면»(Փուռամյոն) տերմինը։ Այս արտահայտությունը հանդպել է նաև« Հայտնիների դժոխք» և «Հրաշք առաջին փողոցում» ֆիլմերում։ Եվ քանի որ 辛 և 幸 նման են, առաջացավ նաև Հերանգմյոն տերմինը։

## Բաղադրիչներ
Լապշան պարունակում է ցորենի ալյուր, արմավենու յուղ և աղ, փոշիացված ապուրը պարունակում է սխտոր, կոճապղպեղ, կարմիր պղպեղ և շաքար, իսկ ապուրի չոր բաղադրիչները կազմված են չոր բանջարեղենից (շիտակե սունկ, գազար, կանաչ սոխ, սխտոր և այլն) և չոր ջրիմուռից։

## Տեսակներ
### Դասակարգում ըստ փաթեթավորման

* մինի|303x303փքսՇին ռամյոն, բաժակով Շին ռամյոն, մեծ տարայով Շին ռամյոն, Սև տարայով Շին ռամյոն, չորացված Շին ռամյոն և 5 այլ տեսակի ռամյոններ կան։
* ԱՄՆ-ում վաճառվում է Shin Bowl (տարայով լապշա), որը կարելի է պատրաստել միկրոալիքային վառարանում։
* Ճապոնիայում սննդի փաթեթ հետ միասին հավելյալ փոքր չափով Շին ռամյոն (49 գրամ) են վաճառում։

### Շարքը
; Շին ռամյոն

1986 թվականին թողարկված Շին ռամյոն շարքի օրիգինալ արտադրանքն է։
; Յուկեջանգ Շին ռամյոն (կծու, տավարի մսով)

Շուկա է դուրս եկել 1991–ին, բայց այլևս դադարել է արտադրությունը Կորեայում։

; Շինռամյոն Կիմչի

Շուկա է դուրս եկել 2008 թվականին, բայց դադարեցվել է արտադրությունը Կորեայում։ Սովորական Ռամյոնի համեմատ ավելի փոքր չափով է(քաշը 84 գ) և Կիմչիի համ է ավելացվել։ 2015 թվականին «Շին Ռամյոն կիմչի»-ն թողարկվեց և վաճառվեց Ճապոնիայում։

; Սև Շին ռամյոն

Շուկայում հայտնվել է 2011 թվականի հունիսից։ Արդեն իսկ գոյություն ունեցող արտադրանքին ավելացվել է Սոլլոնգթանգ ապուրի համը ։ Հետո որոշ ժամանակ արտադրությունը դադարեցվեց վեճերի և չափազանցված գովազդի պատճառով։

2012 թվականի մայիսին թողարկվեղ «Black Shin Cup»–ը ի պատիվ  2012 թվականի միջազգային ցուցահանդեսին, իսկ հոկտեմբեր ամսին սպառողների խնդրանքով վերաթողակվեց սովորական փաթեթավորմամբ սև Շին ռամյոնը՝ որի արտադրությունը դադարեցվել էր։
; Տարայով սև Շին ռամյոն

2017 թվականի դեկտեմբերին թողարկվեց «Տարայով սև Շին ռամյոն»–ը, որը կարելի է պատրաստել միկրոալիքային վառարանում։

; Չոր Շին ռամյոն

Թողարկվել է 2018 թվականին։ Կալորիականությունը 350 կկալ է, զանգվածը 97 գրամ և արդեն իսկ գոյություն ունեցող ռամյոնի համեմատ 23 գրամով ավելի թեթև է և ակնհայտ երևում է որ, լապշան անցել է չորացման և մշակման գործընթացը։
; Տարայով չոր Շին ռամյոն

Թողարկվել է 2020 թվականի մայիսին, կալորիականությունը 285 կկալ, քաշը 77 գրամ և հիմնական շեշտը դրված է ավելի քիչ արտադրելու վրա՝ համեմատած սովորական տապակած լապշայի հետ, որը կշռում է մոտ 100 գ։

; Տարայով սև Շին ռամյոն տոֆու կիմչիյով

Թողարկվել է 2020 թվականի օգոստոսին, կալորիականությունը 400 կկալ, քաշը 94 գրամ և նման է չոր Շին ռամյոնի փաթեթավորմանը։

2023 թվականի հունվարի 18ին վիճաբանություն եղավ, տոֆույով և կիմչիյով սև Շին ռամյոնում քաղցկեղածին նյութ էթիլենի օքսիդ հայտնաբերվեց։ Նոնգշիմը հայտարարեց, որ թունաքիմիկատներ են հայտնաբերվել միայն Թայվան արտահանվող ռամյոնի մեջ և արագ արձագանքեց՝ ետ վերցնելով և դեն նետելով 1000 տուփ ռամյոն։

; Սև Շին ռամյոն տոֆույով և կիմչիյով

2020 թվականի նոյեմբերին թողարկվել է փաթեթավորմամբ, կալորիականությունը 530 կկալ է։ Քաշը նույնպես 127 գրամ է և  Չապագետտիի համեմատ, որը 140 գրամ է թեթև է 13 գրամով։
; Տապակած Շին ռամյոն

Շին ռամյոնի թողարկվելուց միայն 35 տարի անց 2021 թվականի հուլիսին թողարկվեց սովորական փաթեթավորմամբ, կալորիականությունը 600 կկալ, քաշը 131 գրամ է։ Պատրաստման տևողությունը սովորական Շին ռամյոնի համեմատ կարճ է 2 րոպեյով։
Պատկեր:Nongshim_Shin_Ramyun_fried_noodles_20210730_001.jpg|Տապակած Շին ռամյոնի բաղադրիչները
Պատկեր:Nongshim_Shin_Ramyun_fried_noodles_20210730_002.jpg|Տապակած Շին ռամյոն
Պատկեր:Nongshim_Shin_Ramyun_fried_noodles_20210730_003.jpg|Տապակած Շին ռամյոն


; Մեծ տարայով տապակած Շին ռամյոն

Շին ռամյունի թողարկվելուց միայն 35 տարի անց 2021 թվականի հուլիսին թողարկվեց մեծ տարայով տապակած Շին ռամյոնը, կալորիականությունը 465 կկալ է, քաշը՝ 103 գրամ։ Պատրաստման տևողությունը ի տարբերություն սովորական Շին ռամյոնի պահանջում է ընդամենը երեք րոպե է։

; Կանաչ Շին ռամյոն

Այս Շին ռամյոնը չկա կորեական շուկայում, սակայն արտահանվում է և վաճառվում այլ երկրներում։

; Շին ռամյոն գոլդ

Այս տարբերակը նույնպես կանաչ Շին ռամյոնի նման չկա կորեական շուկայում, սակայն արտահանվում է և վաճառվում այլ երկրներում։

; Ծովախեցգետնի համով Շին ռամյոն

Այս տեսակը չի արտահանվում և փաթեթի տեսքը նման է սովորական Շին ռամյոնին։

; Կարմիր Շին ռամյոն

Թողարկվել է 2023թվականի հուլիսի 28–ին։  Գոյություն ունեցող Շին ռամյոնի համեմատ ավելի ընդգծված կծվություն ունի, անգլերենում այն բնութագրվում է «The»–ի ավելացմամբ։ Պատճառն այն է, որ այն տարբերվի այլ երկրներ արտահանվող կարմիր Շին ռամյոնից։

### [[Հալալ]] սերտիֆիկացում
2011 թվականի ապրիլին, Բուսան Քաղաք-մետրոպոլիտում Շին ռամյոնը բացառիկ արտադրական գիծ ստեղծեց  և Կորեական մուսուլմանակամ ֆեդերացիայի կողմից ստացավ «Հալալ» սերտիֆիկատը։  Այն մշակվել է Շին ռամյոնի համը ստանալու համար՝ հեռացնելով տավարի մսի բաղադրիչը և օգտագործելով լոբի և սունկ։ Դա պայմանավորված է նրանով, որ խստագույն կանոնակարգերը, որոնք պահանջում են, որ օգտագործվող խոշոր եղջերավոր անասունները պետք է մորթվեն հալալ մեթոդով, որպեսզի պահպանվի տավարի մսի բաղադրությունը։ Հալալ սերտիֆիկացված արտադրանքը տարածվում է Սաուդյան Արաբիայում, ԱՄԷ-ում և այլն։

2013 թվականին այն ստացել է հալալի հավաստագիր Մալայզիայի «JAKIM» սերտիֆիկացման գործակալությունից։

## Տարածում և վաճառք
### Տարածում
Շին ռամյոնը տարածված է աշխարհի ավելի քան 100 երկրներում՝ այդ թվում Ճապոնիայում, Չինաստանում, Ամերիկայի Միացյալ Նահանգներում,Ավստրալիայում, Մեծ Բրիտանիայում, Աֆրիկայում, Իսլամական աշխարհում։ ԱՄՆ(Լոս Անջելես)–ի, Չինաստանի(Շանհայ, Շենյան) գործարանները արադրում և տարածում են տեղում։ 2013 թվականին ԱՄՆ Walmart–ի հետ անմիջական կապ է հաստատվում և Ամերիկայի մոտ 4000 խանութին մատակարարվում է ռամյոնը։ Նույն թվականի մայիսից սկսած բաժակով Շին ռամյոնը անմիջապես մատակարարվում էր Ամերիկայի ամերկյան ավիաընկերությանը։

### Վաճառք և տարածումը շուկայում
2015 թվականի դրությամբ այն շուկայի մասնաբաժինով (13%) առաջին տեղն է զբաղեցրել 9 շրջաններում (Սեուլ, 8 նահանգ)։

Արտադրողը հայտարարել է, որ 2015 թվականի վերջի դրությամբ Շին ռամյոնի կուտակային վաճառքը երկրի ներսում և արտերկրում կազմել է 28 միլիարդ միավոր, իսկ կուտակային վաճառքը՝ 10,6 տրլն վոն։ 2015-ին ներքին և արտասահմանյան վաճառքները կազմել են 685 մլրդ վոն, իսկ շուկայի մասնաբաժինը` 13%։ Շին ռամյոնը ներկայումս տարածված է ավելի քան 100 երկրներում, իսկ վաճառքի 70%-ը տեղի է ունենում Կորեայում։ Ներքին վաճառքները կազմում են մոտավորապես 450 միլիարդ վոն, որը համարժեք է ներքին շուկայում ռամյոնների մեկ քառորդին, որը կազմում է մոտավորապես 2 տրիլիոն վոն Ավելի քան 20 տարի Կորեայի ռամյոնի շուկայում այն ​​զբաղեցնում է առաջին տեղը որպես առանձին ապրանք։

## Փաստարկ
Սև Շին ռամյոնի գործարկումից հետո Արդար առևտրի հանձնաժողովը որոշեց, որ ապրանքի գովազդի արտահայտությունները կեղծ են և չափազանցված (արտահայտություններ, ինչպիսիք են՝ «պարունակում է մի ամանի սեոլլեոնգթանգի սննդանյութեր» և «մթերք, որը մոտ է ամբողջական սննդին») և արձակել է ուղղիչ հրաման, նշանակվել է տուգանք։ Սակայն եղան նաև քննադատություններ, որ Արդար առևտրի հանձնաժողովի որոշումը զսպող սանկցիա էր։ Արտադրող Նոնգշիմ ընկերությունը 2011 թվականի օգոստոսի 30-ին՝ դրա մեկնարկից չորս ամիս անց, որոշում է դադարեցնել սև Շին ռամյոնի տարածումը Կորեայում և վաճառել այն միայն արտասահմանում։ Այնուամենայնիվ, հաճախորդների խնդրանքով, սև Շին ռամյոնը վերաթողարկվեց Կորեայում 2012 թվականի հոկտեմբերին, մեկ տարի անց այն բանից հետո, երբ սև Շին ռամյոնի տարածումը դադարեցվեց Կորեայում։

## Հավելում
Շին Ռամյուն 1999 թվականից հովանավորվում է Բադուկի աշխարհի առաջնությունը։ Այն անցկացվում է յուրօրինակ կերպով՝ որպես աշխարհի առաջին ազգային մրցույթ։ Ճապոնիայում կան «Շին Ռամյոնի օրեր» և «Խոհանոցային մեքենայով Շին Ռամյոն»։

## Այլ
### Շին ռամյոնի ցուցանիշները
Ինչպես Բիգմաքի ինդեքսը, այն հանդիսանում է Shin Ramen օգտագործող արտադրողների կողմից հայտարարված խոշոր երկրների գների մակարդակների և արժույթների ցուցիչ։

### Շին ռամյոնը ֆիլմում
; «Մի հիանալի գարնանային օր» (2001 թվական)

«Ռամյոն կուտե՞ս»-ը հայտնի արտահայտություն է, որն ասել է Ընսուն (Ի Յոնգե) Սանգույին (Յու Ջիթե), իսկ մյուս տեսարանում նրանք կիսում են Շին ռամյոնը և ուտում։

### Շին ռամյոնի պատերազմ
Հարավային Կորեայի զեղչային խանութները երբեմն օգտագործում են խայծային ապրանքներ հաճախորդների ուշադրությունն իրենց կողմ թեքելու համար և 2010 թվականի նոյեմբերին E-mart-ը բացեց իր առաջին պահեստային տիպի զեղչային խանութը՝ Traders Guseong-ը  այսպես կոչված «Շին Ռամյոնի պատերազմ» բռնկվեց Costco-ի Յանգջեչոմ մասնաճյուղի հետ, որը պահեստային տիպի զեղչային խանութ է։

Ի հիշատակ իր բացման՝ Traders Guseong մասնաճյուղը առաջարկեց 30 Shin Ramyuns տուփ 15,990 վոնով (յուրաքանչյուրը 533 շահումով), ինչը առաջացրեց մրցակցություն։ 20 օրվա ընթացքում ապրանքը վաճառվեց սովորական գնի կեսից պակաս (15,000-16,000 վոն)։ Գինը իջել է մինչև 8590 վոն (հատիկը 286 վոն)։ Շին Ռամյունի այս պատերազմն ավարտվեց E-Mart-ի հաղթանակով, երբ Costco-ի Յանգջեչոմ մասնաճյուղը վերականգնեց Շին Ռամյունի սկզբնաան գինը։

## Պատկերասրահ

Պատկեր:Shinramyun_contents.jpg|Լապշան և ապուրի փաթեթները
Պատկեր:Korea_Cup_noodle.jpg|Արդեն իսկ պատրաստ բաժակով Շին ռամյոնը
Պատկեր:신라면(봉지면)_구성품.jpg|Շին ռամյոնի բաղադրիները


## Նշումներ


## Ծանոթագրություն


Կատեգորիա:Ապուրներ
Կատեգորիա:Ուտեստներ այբբենական կարգով